มีอะไรกับเเฟนครั้งเเรกไม่ได้ใส่ถุงยาง ทานยาคุมเเบบรายเดือนครั้งเเรกหลังมีอะไรกัน เเล้วก็มีอะไรกันมาเรื่อยๆ มีโอกาศท้องไหม??
สวัสดีค่ะ โดยปกติ ยาเม็ดคุมกำเนิดชนิด 21 หรือ 28 เม็ด ต้องทานภายใน 1-5 นับนับจากวันแรกที่มีประจำเดือนมา ยาคุมจึงจะออกฤทธิ์ในการป้องกันการตั้งครรภ์ได้ทันทีแต่หากไม่ได้เริ่มทานภายใน 1-5 วันนับจากวันแรกที่ประจำเดือนมา ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปแล้วอย่างน้อย 7 วันก่อน ดังนั้น หากทานหลังจากมีเพศสัมพันธ์ ยาคุมก็จะไม่สามารถช่วยป้องกันการตั้งครรภ์ได้ค่ะแต่เมื่อทานต่อเนื่องไปแล้วอย่างน้อย 1-2 สัปดาห์ ยาคุมก็จะช่วยป้องกันการตั้งครรภ์หลังจากนั้นได้ค่ะ อย่างไรก็ตาม ยาคุมกำเนิด ไม่สามารถช่วยป้องกันการตั้งครรภ์ได้ 100% ดังนั้น แม้จะทานยาก็ยังมีโอกาสตั้งครรภ์ได้ แต่ก็ถือว่าน้อยมาก